Líklegt er að hættusvæðið næst gígnum í Geldingadölum verða stækkað í dag. Háir gosstrókar koma enn úr gígnum, með tilheyrandi gjóskufalli.
Verið er að endurmeta hættusvæðið við eldgosið í Geldingadölum, eftir að fólk fékk yfir sig gjósku næst gígnum í gær. Líklegt er að hættusvæðið verða stækkað. Bjarki Kaldalóns Friis, náttúruvársérfræðingur hjá Veðurstofu Íslands, var við gosstöðvarnar í nótt.
Það virðist vera að malla hægt og rólega í gígnum sjálfum og inn á milli koma svo rosalega háir strókar sem eru 100 til 200 metra háir. Og það þeytist efni í nærumhverfið við það líka. Og tungan sem rennur niður í Meradali, eða byrjaði á því um daginn, hún rennur áfram þar hægt og rólega í þá átt.
Bjarki segir að á þessu stigi sé ekki hægt að segja til um hvort hraunflæðið frá gosinu sé að aukast. Unnið er að því að endurmeta hættusvæðið í kringum gíginn eftir að töluvert gjóskufall varð upp við hann í gær. Bjarki segir að von sé á nýju hættumati síðar í dag.
Og líklega verður svæðið alveg upp við gíginn skilgreint sem hættusvæði og líklega verða það einhverjir 100 til 500 metrar sem það verður gert. En það er alveg hægt að fara í næstu brekku austar. Ég var að horfa á þetta í nótt og það var mjög fínt að horfa á þetta þar líka.
Líklegt er að hættusvæðið næst gígnum í Geldingadölum verða stækkað í dag. Háir gosstrókar koma enn úr gígnum, með tilheyrandi gjóskufalli.